РЕПУБЛИКА СРБИЈА

НАРОДНА СКУПШТИНА

Одбор за заштиту животне средине

19 Број: 06-2/113-22

12. септембар 2022. године

Б е о г р а д

ЗАПИСНИК

ПРВЕ СЕДНИЦЕ OДБОРА ЗА ЗАШТИТУ ЖИВОТНЕ СРЕДИНЕ,

ОДРЖАНЕ 12. СЕПТЕМБРА 2022. ГОДИНЕ

Седница је почела у 11,00 часова.

У складу са чланом 25. став 2. Пословника Народне скупштине, седницом је, до избора председника Одбора, председавала народни посланик Даница Грујичић, као најстарији присутни члан Одбора.

Поред председавајуће, седници су присуствовали чланови Одбора: Милимир Вујадиновић, Душан Радојевић, Душан Марић, Марија Б. Јовановић, Александар Мирковић, Немања Јоксимовић, Дејан Булатовић, Ивана Парлић, Бранимир Јованчичевић, Александар Јовановић, Јасмин Хоџић и Радомир Лазовић.

Седници нису присуствовали чланови Одобра: Марко Младеновић, Иван Карић и Енис Имамовић.

Седници су присуствовали заменици чланова Одбора: Ненад Ристовић (заменик Марије Б. Јовановић), Наташа Богуновић (заменик Ивана Карића) и Душан Радосављевић (заменик Смиљане Максимовић, која је поднела оставку на функцију народног посланика).

Седници је присуствовао и народни посланик Бошко Обрадовић.

За ову седницу одређен је следећи

Д н е в н и р е д

1. Избор председника Одбора;

2. Избор заменика председника Одбора.

Прва тачка дневног реда **- Избор председника Одбора**

На предлог народне посланице Данице Грујичић, Одбор је једногласно изабрао народног посланика Александра Јовановића за председника Одбора.

Друга тачка дневног реда **- Избор заменика председника Одбора**

Изабрани председник Одбора, Александар Јовановић, наставио је председавање седницом Одбора и за заменика председника Одбора предложио народног посланика Милимира Вујадиновића.

Одбор је, већином гласова (14 гласова за, један члан Одбора био је уздржан), изабрао народног посланика Милимира Вујадиновића за заменика председника Одбора.

Седница је закључена у 12,15 часова.

СЕКРЕТАР ПРЕДСЕДНИК

Милица Башић Александар Јовановић